方言集汇:粤语:waan4康熙字典:《備考》《酉集》《辵字部》 ·还 ·康熙筆画:11 ·部外筆画:4《篇海類編》音浮。又音否。俗作還字,非。*(還)《唐韻》戸關切《集韻》《韻會》《正韻》胡關切,音環。《說文》復也。《玉篇》反也。《詩·小雅》爾還而入,我心易也。還而不入,否難知也。《註》反也。 又《正韻》退也,歸也。《儀禮·鄕飮酒禮》主人答拜還,賔拜辱。《註》還,猶退也。《前漢·高帝紀》還守豐。又《灌嬰傳》還定三秦。 又顧也。《左傳·昭二十年》無所還忌。《註》還,猶顧也。 又償也。《老子·道德經》以道佐人主者,不以兵强天下,其事好還。 又大還、小還,日至之名。《淮南子·天文訓》日至于鳥次,是謂小還。至于女紀,是謂大還。 又與環同。《前漢·食貨志》還廬樹桑。 又《廣韻》似宣切《集韻》《韻會》旬宣切,音旋。與旋同。《禮·禮運》五行、四時、十二月,還相爲本也。《註》迭相終而還相始,如環無端也。 又《正韻》轉也。《禮·玉藻》周還中規,折還中矩。《註》周旋圓轉,折旋方轉也。 又便捷貌。《詩·齊風》子之還兮。 又速也,卽也。《前漢·董仲舒傳》此皆可使還至而立效者也。 又《集韻》《韻會》《正韻》胡慣切,音患。遶也,圍也。《儀禮·旣夕》祖還車不易位。《司馬相如·子虛賦》旋還乎後宮。
说文解字:《卷二》《辵部》 ·還復也。从辵瞏聲。戶關切
含有“还”的词语:
含有“还”的成语: